2018 ОНД ТӨРИЙН БОЛОН ОРОН НУТГИЙН ӨМЧИЙН ХӨРӨНГӨӨР БАРАА, АЖИЛ ҮЙЛЧИЛГЭЭ ХУДАЛДАН АВАХ ТУХАЙ ХУУЛИЙН ДАГУУ ХУДАЛДАН АВАХ АЖИЛЛАГАА ЗОХИОН БАЙГУУЛСАН АЖЛЫН ТАЙЛАН

2018.12.31

Хөдөлмөр эрхлэлтийн үндэсний зөвлөлийн 2018 оны 01 дүгээр тогтоолоор батлагдсан “Ажлын байрыг дэмжих хөтөлбөр”-ийн “Бүлгийн зохион байгуулалттайгаар хүнсний ногоо тариалах арга хэмжээ,Хөдөлмөр эрхлэлтийн Нийслэлийн салбар зөвлөлийн 2018 оны 02 дугаар тогтоолын зургаадугаар хавсралтыг тус тус удирдлага болгон Нийслэлийн Хөдөлмөр эрхлэлтийн газрын даргын 2018 оны А/12 дугаар тушаалаар 2018 оны худалдан авах ажиллагааны төлөвлөгөөг батлуулсан.

Мөн Төрийн өмчийн бодлого зохицуулалтын газраар тухай онд зохион байгуулагдах 5 тендерийг Сангийн яамны зөвшөөрлийн дагуу батлуулсан.

Худалдан авах ажиллагааны цахим систем болох /tender.gov.mn/mn/ сайтаар хуулийн хугацаанд дараах тендерүүдийг зохион байгуулж ажиллаа. Үүнд:

1. Нийслэлийн Хөдөлмөр эрхлэлтийн газрын даргын 2018 оны А/07 дугаар “Хүнсний ногоо тариалах, хураахтай холбоотой төмсний үрлэгч нийлүүлэгчийг сонгох үнэлгээний хороо байгуулах тухай” тушаалын дагуу НХЭГ/ХЭХ-2018/01дугаар бүхий тендерийг Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн дагуу зохион байгуулсан.

Тус тендерт “Хоёр баганат” ХХК 12.720.000 төгрөгийн үнийн санал ирүүлсэн бөгөөд үнэлгээний хорооны дүгнэлтээр чадварын шаардлага хангаж “Хамгийн сайн үнэлэгдсэн” тендер ирүүлсэн оролцогчоор шалгарсан тул захиалагчид зөвлөмж хүргүүлж, гэрээ байгуулах эрх олгох тухай мэдэгдлийн дагуу2018.05.21-ний өдөр Төмсний үрлэгч нийлүүлэх гэрээ байгуулсан.

2. Нийслэлийн Хөдөлмөр эрхлэлтийн газрын даргын 2018 оны А/08 дугаар “Үрийн төмс нийлүүлэгчийг сонгон шалгаруулах үнэлгээний хороо байгуулах тухай” тушаалын дагуу НХЭГ/ХЭХ-2018/02дугаар бүхий тендерийг Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн дагуу зохион байгуулж, тус тендерт “Элэг нэгтэн” ХХК /45.000.000 төгрөг/, “Арвинбаян жаргалант” ХХК /47.600.000 төгрөг “Гүн орон зай” ХХК /44.100.000 төгрөг/-иуд тендерийн материал ирүүлснээс “Арвинбаян жаргалант” ХХК нь үнэлгээний хорооны дүгнэлтээр чадварын шаардлага хангаж “Хамгийн сайнүнэлэгдсэн” тендерирүүлсэноролцогчоор шалгарсан.

Иймд тус тендерт шалгараагүй “Элэг нэгтэн” ХХК, “Гүн орон зай” ХХК-дад“Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хууль”-ийн 27 дугаар зүйлийн 27.3 дахь заалтын дагуу шаардлагыг хангаагүй тухай мэдэгдэл хүргүүлж, тендерт шалгарсан “Арвинбаян жаргалант” ХХК-тай гэрээ байгуулах зөвлөмжийг захиалагчид хүргүүлэн 2018.05.15-ны өдөр Үрийн төмс нийлүүлэх гэрээ байгуулсан.

3. Нийслэлийн Хөдөлмөр эрхлэлтийн газрын даргын 2018 оны А/15 дугаар “Хожуу тариалалтын навчит болон булцуут ногооны үр нийлүүлэгчийг сонгон шалгаруулах үнэлгээний хороо байгуулах тухай” тушаалын дагуу НХЭГ/ХЭХ-2018/03дугаар бүхий тендерийг Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн дагуу зохион байгуулж, тус тендерт “Өрнүүн өсөх хоршоо” 43.700.000 төгрөгийн үнийн санал ирүүлсэн бөгөөд үнэлгээний хорооны дүгнэлтээр чадварын шаардлага хангаж “Хамгийн сайн үнэлэгдсэн” тендер ирүүлсэн оролцогчоор шалгарсан тул гэрээ байгуулах эрх олгох тухай мэдэгдэл хүргүүлж, 2018.05.22-ны өдөр Хожуу тариалалтын навчит болон булцуут ногооны үр нийлүүлэх гэрээ байгуулсан.

4. Нийслэлийн Хөдөлмөр эрхлэлтийн газрын даргын 2018 оны А/16 дугаар “Нарийн ногоо тариалахтай холбоотой хүлэмж нийлүүлэгчийг сонгон шалгаруулах үнэлгээний хороо байгуулах тухай” тушаалын дагуу НХЭГ/ХЭХ-2018/04дугаар бүхий тендерийг Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн дагуу зохион байгуулсан.

Тус тендерийг /tender.gov.mn/mn/-ээр 2 удаа зарлахад амжилтгүй болсон тул “Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хууль”-ийн34 дүгээр зүйлийг удирдлага болгон гэрээ шууд байгуулах аргыг хэрэглэж, газар тариалан, хөдөө аж ахуйн чиглэлээр үйл ажиллагаа явуулдаг 7 аж ахуйн нэгж байгууллагад үнийн санал ирүүлэх тухай албан бичиг хүргүүлсэн бөгөөд “Гүн орон зай” /50.400.000 төгрөг/, “Ану дарь очир” /44.640.000 төгрөг/ компаниуд үнийн санал ирүүлсэн.

Үнэлгээний хорооноос гаргасан шийдвэрийн дагуу чадварын шаардлага хангаж, хамгийн бага үнийн санал ирүүлсэн оролцогч “Ану дарь очир” ХХК-тай 44.640.000 төгрөгөөр шууд гэрээ байгуулах зөвлөмжийг захиалагчид хүргүүлж, 2018.06.08-ний өдөр гэрээ байгуулсан.

5. Нийслэлийн Хөдөлмөр эрхлэлтийн газрын даргын 2018 оны А/19 дүгээр “Хүнсний ногоо тариалах хураахтай холбоотой капатал нийлүүлэгчийг сонгон шалгаруулах үнэлгээний хороо байгуулах тухай” тушаалын дагуу НХЭГ/ХЭХ-2018/05дугаар бүхий тендерийг Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн дагуу зохион байгуулж, тус тендерт “Тансаг алтай” ХХК” /14.800.000 төгрөг/ тендер ирүүлсэн бөгөөд үнэлгээний хорооны дүгнэлтээр чадварын шаардлага хангаж “Хамгийн сайн үнэлэгдсэн” тендер ирүүлсэн оролцогчоор шалгарсан.

Иймд “Тансаг алтай” ХХК-тай 14.800.000 төгрөгөөр гэрээ байгуулах зөвлөмжийг захиалагчид хүргүүлэн 2018.05.28-ний өдөр Хүлэмж нийлүүлэх гэрээ байгуулсан.

6. “Нэг өрх- Нэг ажлын байр” Нийслэлийн дэд хөтөлбөрийн хүрээнд Нийслэлийн Засаг даргын 2018 оны 11 дүгээр сарын 07-ны А/1037 дугаар захирамжийн дагуу Хөдөлгөөнт биржийн албан хэрэгцээнд шаардлагатай байгаа авто машин нийлүүлэгчийг сонгон шалгаруулах ажлыг Нийслэлийн хөдөлмөр эрхлэлтийн газрын даргын 2018 оны 11 сарын 12-ны өдрийн “Хөдөлгөөнт биржийн албан хэрэгцээнд шаардлагатай байгаа автомашин нийлүүлэгчийг сонгон шалгаруулах үнэлгээний хороо байгуулах тухай” А/49 дүгээр тушаалаар байгуулагдсан ажлын хэсэг НХЭГ/ХЭХ- 2018/06 дугаар бүхий нээлттэй тендер шалгаруулах журмын дагуу зохион байгууллаа.

Тендерийг 2018 оны 12 дугаар сарын 13-ны өдрийн 09 цаг 30 минутад үнэлгээний хорооны дарга Г.Ганзориг,үнэлгээний хорооны нарийн бичгийн дарга Т.Одонтогоо, үнэлгээний хорооны гишүүн Д.Баясгалан, үнэлгээний хорооны гишүүн Н.Цэжиддулам, хөндлөнгийн гишүүн Б.Пүрэвсүрэн нарыг байлцуулан ирүүлсэн тендерийг хянаж үзэж үнэлгээ хийх ажлыг зохион байгуулав.

Тендерт нэг оролцогч буюу “Буянсоён” ХХКомпани материалаа ирүүлсэн бөгөөд үнэлгээ хийхэд Нийслэлийн Баянзүрх дүүргийн 7 дугаар хороонд байрлалтай 5041635 регистрийн дугаартай, 9011011040 бүртгэлийн дугаартай, гадаад худалдаа, хаягдал хог тээвэрлэлт, авто засварын чиглэлээр үйл ажиллагаа явуулдаг “Буянсоён” ХХКомпани нь 76,750,000 төгрөгийн үнийн санал ирүүлсэн ба захиалагч Нийслэлийн хөдөлмөр эрхлэлтийн газрын техникийн тодорхойлолтод заасан үзүүлэлтүүдийг хангасан тул үнэлгээний хороо захиалагчид зөвлөмж хүргүүлэн Хөдөлгөөнт биржийн албан хэрэгцээнд автомашин худалдан авах НХЭГ/ХЭХ-2018/06 гэрээг 2018.12.20-ны өдөр гүйцэтгэгч талтай байгуулсан.

Нийслэлийн хөдөлмөр эрхлэлтийн газрын даргын 2018 оны 12 дугаар сарын 20-ны өдрийн “хөдөлгөөнт биржийн албан хэрэгцээнд худалдан авч буй автомашиныг хүлээн авах ажлын хэсэг байгуулах тухай” А/54 дүгээр тушаалаар байгуулагдсан ажлын хэсэг 2018 оны 12 дугаар сарын 21-ндманай байгууллагатай авто машин худалдан авах гэрээ байгуулсан “Буянсоён” ХХК-аас Бүгд Найрамдах Солонгос улсад үйлдвэрлэсэн Hyundai Grand Starex маркийн авто машиныг техникийн тодорхойлолтын дагуу гэрээ дүгнэсэн акт үйлдэн хүлээн авсан.